Pa wat seun doodskiet, wil pleit op strafbare manslag | Maroela Media
Pa wat seun doodskiet, wil pleit op strafbare manslag
Sibusiso Tshabalala in die hof (7 Junie 2018). Foto: ANA
Sibusiso Emmanuel Tshabalala, die pa wat sy 16-jarige seun, Luyanda, buite sy skool in Ennerdale, suid van Johannesburg doodgeskiet het, sal waarskynlik van strafbare manslag aangekla word.
Tshabalala het Dinsdag weer in die Lenasia-landdroshof verskyn.
Chewe Machaka, vir die verdediging, het vertoë gelewer vir die saak om by die Lenasia-landdroshof aangehoor te word en het versoek dat dit tot 6 November uitgestel word vir ŉ pleit- en vonnisooreenkoms.
Tshabalala staan tans tereg op ŉ aanklag van moord nadat hy sy seun op 5 Junie op die perseel van die Norman Secondary School doodgeskiet het.
“Ons sal vertoë lewer vir ŉ mindere aanklag. Ons sal pleit op strafbare manslag. Ons hoop die staat sal instem vir ŉ pleit op ŉ mindere aanklag,” het Machaka tydens die hofverrigtinge gesê.
Tshabalala voer aan hy het sy seun per ongeluk doodgeskiet nadat hy in sy motor aan die slaap geraak het terwyl hy vir sy seun gewag het om klaar te maak met nauurse klasse. Luyanda het skielik aan die venster geklop; Tshabalala sê hy het gedink dit is ŉ kaper en het instinktief geskiet.
“Die direkteur van nasionale vervolging (DOV) het ingestem hierdie saak sal nie in die hooggeregshof gefinaliseer word nie,” het landdros Maggie van der Merwe gesê.
Die saak sal op 6 November hervat word.
“As alles goed gaan, sal ons moontlik dan alles kan finaliseer,” het sy gesê.
Emmanuel Tshabalala Gauteng
Beamptes betrokke by Pikitup-kontrak geskors
Welkom-bejaarde steeds vermis: ‘Ons sal nie moed opgee nie’
Siek en sat · 11 maande gelede
Die misdaad situasie in SA het veroorsaak dat mense as gevolg van stres en vrees sulke dade pleeg. Ek hoop en bid dat hierdie man regverdig behandel.sal word deur die regter.
Ja regtig ek hoop ook so.
Ja, anders sit die res van die gesin sonder die broer én die pa.
Vraagteken · 11 maande gelede
@siek en sat – ek dink nie jy verstaan wat regverdig in hierdie geval beteken nie. Regverdig sal lang tronkstraf beteken. ‘N goeie prokureur sal moord kan bewys.
ai… hierdie is n baie hartseer saak…
ek kry hierdie pappa so baie jammer.
W · 11 maande gelede
Hierdie getraumatiseerde pa moet begenadiging kry. Dis as gevolg van Govt se swak hantering om misdaad te bekamp dat hierdi man deur hierdi hel moet gaan. Sterkte vir hom en almal betrokke
Ekke verstaan nie….
Daar was al n geval waar n pa sy kind ook “per ongeluk” dood geskiet het, en daardie Pa was nie vervolg nie !!
Vir my as n leek, die pa dien al reeds n “Vonnis” uit met die wete dat hy vir sy kind se dood verantwoordelik is.
Waarom nou die Pa vervolg en n kriminele rekord gee….
Maar nou ja….
pienkie · 11 maande gelede
Nee kyk, ek voel werklik jammer vir hierdie pa.
Lee · 11 maande gelede
Ek kry die pa so jammer. Dis ons Regering se skuld dat hy sy seun geskiet het en niemand anders sin nie. Almal van ons leef heeldag in vrees. SA bestaan 90% net uit misdaad. Ek hoop regtig hy kom los, geen ouer behoort deur so iets te gaan nie. Hy suffer erg genoeg met die wete dat hy sy seun geskiet het. Sterkte.
Reti · 11 maande gelede
Ai my hart gaan uit na hom. Só jammer vir hom.
Koos de Meyer. · 11 maande gelede
Dan wonder ‘n mens hoe sulke dinge gebeur. Kyk hoe koelbloedig is twee veiligheids wagte dood geskiet sonder om ‘n vinger te veroer. Ons samelewing het so siek geword, onskuldige mense word dood gemaak.
Jacques · 11 maande gelede
Die regering moet aan gekla word vir moord en die man laat gaan . Die regering skep die omstandighede in die hool waarin normale mense n bestaan probeer voer en dan gebeer sulke dinge .
Marlene Bothma · 11 maande gelede
Vader en sy gesin beleef soveel trauma en hartseer. Dink die hofsaak sloer en vererger alles.
Ek voel jammer vir die gesin, maar om regs – regverdig te wees moet die saak soos Oscar sin hanteer word.
kas · 11 maande gelede
Ja voel jammer vir die pa
Miekie · 11 maande gelede
Nee genugtig Chris hierdie geval is soos in glad nie dieselfde as Oscar sin nie. Maar buiten daarvoor om ‘n kind te verloor kan jy vir niemand beskryf nie en om dan die kind op so manier te verloor sal jou lewe lank by jou bly. Sterkte vir die pa en die hele familie
Mm ja nee · 11 maande gelede
Ek stem saam dat die regering aangekla moet word. Daar is meer as een geval wat soortgelyke omstandighede het. Bv die pa wat op die voertuig geskiet het waarin sy dogter was toe dit gekaap word.. Ons word gedwing om met gevaarlike wapens rond te loop om ons self te beskerm want die gereg is besig met wie weet wat en die publiek word nie beskerm soos verwag word van n polisie diens nie…. Wat ek maw se, die regering maak ons moordenaars van ons eie kinders.
christa · 11 maande gelede
in ons land moet jy altyd paraat wees en dan is dit moontlik om so n ongeluk te maak. Ek dink hyt sy straf weg
Pieter · 11 maande gelede
Jitte my oom, my hart gaan uit vir jou.
Laat hom gaan. My simpatie meneer
Kry him janmer
Stripes · 11 maande gelede
Die doodstraf is afgestel dus mag jy, as vuurwapeneienaar, nie meer net skiet omdat jy geskrik het nie. As iemand by jou huis inbreek terwyl jy by die huis is en jou meubels uitdra SONDER om jou of jou gesin se lewens te bedreig, mag jy hom nie sommer net skiet nie. Daar is nie ‘n misdaad wat jy kan pleeg waarvoor jy die doodstraf opgelê kan word nie. Volgens my oordeel was die Pa onverantwoordelik in die hantering van sy vuurwapen en moet dus daarvoor ook aangekla word. Wat die dood van sy seun aanbetref aanvaar ek dat die Speurder in bevel van die ondersoek sy werk deeglik sou gedoen het deur ook te kyk na die omstandighede tuis. Die sake word verwys na die Prokureur-Generaal wat dan besluit of daar enige vervolging moet wees of nie.
Vraagteken, is jy nie bietjie gevoelloos om te dink dit sal regverdig wees as hierdie pa ‘n lang tronkstraf kry nie? Heng, hierdie man sal sy hele lewe lank in sy hart boet. ‘n Kind se dood is die ergste seer wat ‘n ouer kan hê, maar om self vir jou kind se dood verantwoordelik te wees, moet ‘n absolute hel wees. My hart gaan uit na hierdie familie en veral na die pa.
Meisiemens · 11 maande gelede
Wat ek nie verstaan nie, is die pleit en vonnis verrigtinge gaan saam afgehandel word, so ek neem daaruit aan dat die pa skuldig gaan pleit?
As jy onskuldig is, baklei jy mos om dit te bewys?
Of verstaan ek verkeerd?
ctd · 11 maande gelede
Baie sterkte vir die hele gesin ons bid vir vertrooting vir julle.